Peter Shaw Ashton

Ni Peter Shaw Ashton (naiyanak 27 Hunio 1934) ket Briton a botaniko. Isu ket Charles Bullard Professor of Forestry iti Unibersidad ti Harvard, ken direktor ti Arnold Arboretum manipud idi 1978 aginggana idi 1987.

Naiyanak idiay Boscombe, Bournemouth, Inglatera, nakawat ni Ashton iti B.A. iti Biolohia (1956), M.A. iti Biolohia (1960) ken Ph.D. iti Botanika (1960) manipud iti Unibersidad ti Cambridge. Nagtrabaho isuna kadagiti adu a tawen kadagiti proyekto ti panagsukisok tapno maital-o ti konserbasion ken ti matalinaay a panagusar kadagiti tropikal a bakir, ken instrumental iti proyekto babaen ti Center for Tropical Forest Science tapno mabukel ti network ti Forest Dynamic Plots a kankanyon a masukosok tapno mawadan ti salun-at ti bakir ; nangabak iti Premio ti Hapon para iti daytoy idi 2007.

Idi 1983, napili ni Ashton kas maysa a Fellow ti American Academy of Arts and Sciences.Napili idi isuna a kas Honorary Fellow iti Association for Tropical Biology and Conservation (ATBC) idi las-ud ti tinawen a miting ti ATBC a natengngel iti Kunming, Tsina, idi 2006. Idi 2015 nagpartuat ti ATBC iti Premio Peter Ashton kas pamadayaw kaniana, a tinawen a maipangungguna iti kasayaatan nga artikulo nga ipablaak babaen ti maysa nga estudiante iti warnakan ti Biotropica.

Dagiti nagibasaran 

Dagiti botaniko manipud iti Nagkaykaysa a Pagarian